pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. ร่วม ศธ. เตรียม 6 แนวทาง เปิดเรียน ปลอดภัย
วันพฤหัสบดีที่ 21 พฤษภาคม 2563
สธ. ร่วม ศธ. เตรียม 6 แนวทาง เปิดเรียน ปลอดภัย
กระทรวงสาธารณสุข และกระทรวงศึกษาธิการ ร่วมกันจัดเตรียมแนวทางเปิดเรียน เน้นความร่วมมือโรงเรียนและผู้ปกครอง ปฏิบัติตาม 6 แนวทาง “คัดกรอง-สวมหน้ากาก-ล้างมือ-เว้นระยะห่าง-ทําความสะอาดผิวสัมผัส-ลดกิจกรรมรวมกลุ่ม”
กระทรวงสาธารณสุข และกระทรวงศึกษาธิการ ร่วมกันจัดเตรียมแนวทางเปิดเรียน เน้นความร่วมมือโรงเรียนและผู้ปกครอง ปฏิบัติตาม 6 แนวทาง “คัดกรอง-สวมหน้ากาก-ล้างมือ-เว้นระยะห่าง-ทําความสะอาดผิวสัมผัส-ลดกิจกรรมรวมกลุ่ม” เผยกลุ่มเด็กนักเรียนใช้เวลาอยู่ร่วมกันนานกว่าการเดินห้าง และเมื่อป่วยจะแสดงอาการน้อย อาจเกิดการแพร่ระบาดโรคโควิด 19
บ่ายวันนี้ (21 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย แถลงข่าวว่า กระทรวงสาธารณสุขได้บูรณาการการทํางานร่วมกับกระทรวงศึกษาธิการมาอย่างต่อเนื่อง เพื่อเตรียมการล่วงหน้าสําหรับการเปิดภาคเรียนในเดือนกรกฎาคม 2563 โดยสถิติการระบาดในประเทศไทยพบว่า กลุ่มเด็ก 10-19 ปี มีอัตราการติดเชื้อร้อยละ 3.81 ส่วนใหญ่อาการไม่รุนแรงหรือไม่แสดงอาการ เมื่อมาโรงเรียนใช้เวลาอยู่ใกล้ชิดร่วมกัน 5-7 ชั่วโมงต่อวัน นานกว่าการเดินในห้างสรรพสินค้า จึงมีความเสี่ยงติดเชื้อในกลุ่มเพื่อน และเมื่อเด็กกลับบ้านจะอยู่ใกล้ชิดและแพร่เชื้อไปสู่คนในครอบครัวได้
อย่างไรก็ตาม การเปิดภาคเรียน โรงเรียนจะต้องเตรียมการล่วงหน้าเพื่อให้พร้อมเปิดเรียนอย่างปลอดภัย โดยร่วมกับกระทรวงศึกษาธิการและภาคีเครือข่าย จัดทํามาตรการและคู่มือการปฏิบัติ สําหรับสถานศึกษา ป้องกันโควิด 19 ให้เสร็จภายในเดือนพฤษภาคมนี้ และชี้แจงแนวทางปฏิบัติกับบุคลากรสาธารณสุข จัดอบรมครู “รอบรู้สุขอนามัย” ในโรงเรียนรองรับสถานการณ์โควิด 19 กลางเดือนมิถุนายน 63 ให้โรงเรียนประเมินตนเองตามแพลตฟอร์มไทยสต็อปโควิด (https://stopcovid.anamai.moph.go.th)
แพทย์หญิงพรรณพิมลกล่าวต่อว่า เมื่อเปิดภาคเรียน โรงเรียนจะต้องดําเนินการ 6 แนวทาง ประกอบด้วย 1.การมีมาตรการคัดกรอง เช่น วัดไข้ก่อนเข้าโรงเรียน ผู้ปกครองร่วมให้ประวัติหากมีความเสี่ยง หากเด็กมีอาการไข้ไม่สบายต้องหยุดเรียนทันที และแจ้งหน่วยงานสาธารณสุขในพื้นที่ 2.สวมหน้ากากอนามัยตลอดเวลาเมื่ออยู่ในโรงเรียน 3.จัดจุดล้างมือด้วยสบู่หรือแอลกอฮอล์เจลอย่างเพียงพอ 4.การเว้นระยะห่างในห้องเรียน เน้นจัดการเรียนการสอนให้เป็นกลุ่มก้อนเดียวกัน ให้มีกิจกรรมทําในกลุ่มเดียวกันตลอดทั้งวัน 5.เน้นการทําความสะอาดพื้นผิวสัมผัสต่างๆ ที่ใช้ร่วมกัน อาทิ สนามเด็กเล่น ลูกบิดประตู ห้องน้ํา ร่วมกับการจัดกลุ่มสลับกันใช้งานเพื่อช่วยลดการสัมผัสร่วมกันจํานวนมาก และ 6.ลดความแออัด ไม่จัดกิจกรรมที่เกิดการรวมกลุ่มของเด็ก
“การเปิดเรียนจะต้องขอความร่วมมือผู้ปกครองเข้ามามีส่วนร่วมกับโรงเรียนในการป้องกันโรค ต้องสื่อสารให้เข้าใจว่า อย่ากังวลใจมากเพราะได้มีการเตรียมมาตรการเพื่อความปลอดภัยของเด็ก ย้ําเรื่องการปฏิบัติตัวเพื่อป้องกันการแพร่กระจายเชื้อ และโรงเรียนต้องประเมินความเสี่ยงเพื่อปรับให้เข้ากับสถานการณ์ ทํางานร่วมกับหน่วยงานอนามัยโรงเรียนของกระทรวงสาธารณสุขอย่างใกล้ชิดเพื่อการควบคุมโรค” อธิบดีกรมอนามัยกล่าว
******************************* 21 พฤษภาคม 2563
รัฐบาลไทย-ข่าวทำเนียบรัฐบาล-นรม. เผย รัฐบาลพร้อมรับฟังความคิดเห็นจากทุกภาคส่วน เพื่อนำมาปฏิบัติให้เกิดเป็นรูปธรรม
วันอังคารที่ 18 เมษายน 2560
นรม. เผย รัฐบาลพร้อมรับฟังความคิดเห็นจากทุกภาคส่วน เพื่อนํามาปฏิบัติให้เกิดเป็นรูปธรรม
นายกรัฐมนตรีเผยรัฐบาลรับฟังความคิดเห็นจากทุกภาคส่วน นํามาสู่การปฏิบัติที่เป็นรูปธรรมถึงแม้จะเป็นเรื่องเล็กน้อย
วันนี้ (18 เมษายน 2560) เวลา 13.20 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงกรณีผลสํารวจความพึงพอใจการทํางานของรัฐบาลว่า ต้องไปดูว่าความมุ่งหมายของการทําผลสํารวจคืออะไร และคําถามที่ถามเป็นการบังคับคําตอบอย่างไร ซึ่งรัฐบาลพร้อมรับฟังทุกเรื่อง และรู้ทุกเรื่องจากสื่อ และจากบุคคลส่งมาให้ นําไปสู่การปฏิบัติแก้ไขในหลาย ๆ เรื่องให้ตรงกับความต้องการ ถึงแม้จะเป็นเรื่องเล็กน้อยก็ตาม เช่น การซ่อมแซมถนน ที่ทรุดโทรมในพื้นที่เล็ก ๆ น้อย ๆ นอกจากนั้น รัฐบาลได้นําข้อมูลข้อร้องเรียนต่าง ๆ จากศูนย์ดํารงธรรม และจากโซเซียลต่าง ๆ นํามาเป็นข้อมูล โดยรัฐบาลรับฟังความคิดเห็นจากทุกภาคส่วน สําหรับประเด็นเรื่องรักษาความสงบเรียบร้อยนั้น เป็นเรื่องที่จําเป็นต้องมีมาตรการมารองรับทางกฎหมาย เพื่อรักษาความสงบเรียบร้อยให้คนส่วนใหญ่ ให้บ้านเมืองสงบสุข และสามารถดําเนินการต่าง ๆ ต่อไปได้ ไม่ให้ติดขัดกับความขัดแย้งโดยเฉพาะการแสดงความคิดเห็นของบุคคลบางกลุ่มที่มีประโยชน์เฉพาะกลุ่มเท่านั้น
----------------------------------------------
รัฐบาลไทย-ข่าวทำเนียบรัฐบาล-นายกรัฐมนตรี กำชับหน่วยงานที่เกี่ยวข้องกวดขันวินัยจราจร และดูแลอำนวยความสะดวกการเดินทางให้กับประชาชนในช่วงเทศกาลสงกรานต์
วันอังคารที่ 13 มีนาคม 2561
นายกรัฐมนตรี กําชับหน่วยงานที่เกี่ยวข้องกวดขันวินัยจราจร และดูแลอํานวยความสะดวกการเดินทางให้กับประชาชนในช่วงเทศกาลสงกรานต์
ผู้ช่วยโฆษกรัฐบาลเผย นายกรัฐมนตรี กําชับหน่วยงานที่เกี่ยวข้องกวดขันวินัยจราจร และดูแลอํานวยความสะดวกการเดินทางให้กับประชาชนในช่วงเทศกาลสงกรานต์
วันนี้ (13 มี.ค. 61 ) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธาน พันเอกหญิง ทักษดาสังขจันทร์ ผู้ช่วยโฆษกประจําสํานักนายกรัฐมนตรี ได้เปิดเผยว่า นายกรัฐมนตรี ได้กล่าวขอบคุณคณะรัฐมนตรีและคณะกรรมการจัดงานอุ่นไอรัก คลายความหนาว และหน่วยงานทุกภาคส่วนที่เกี่ยวข้องที่มีส่วนร่วมในการจัดงานดังกล่าว รวมทั้งขอให้หน่วยงานต่าง ๆ น้อมนําพระราชโชบายสมเด็จพระเจ้าอยู่หัว ไปปฏิบัติในการสืบสาน รักษา ต่อยอด โดยเฉพาะการรักษาสืบสานวัฒนธรรมประเพณีอันดีงามของไทยเผยแพร่ไปสู่ชุมชนต่าง ๆ เพื่อให้ประชาชนนําศักยภาพที่แต่ละชุมชนมีอยู่พัฒนาต่อยอดในด้านการท่องเที่ยว สร้างอาชีพและรายได้ให้กับประชาชนในชุมชนต่อไป
พร้อมกันนี้ นายกรัฐมนตรี ได้ฝากถึงเด็กและเยาวชนใช้เวลาว่างในช่วงเปิดเทอมให้เป็นประโยชน์ เช่น การทํากิจกรรมจิตอาสา กีฬา ดนตรี และการอ่านหนังสือหรือทบทวนบทเรียนต่าง ๆ เพื่อเตรียมพร้อมให้กับตนเองก่อนเปิดเทอมใหม่ เป็นต้น
นอกจากนี้ นายกรัฐมนตรี ได้เน้นย้ําถึงเรื่องการใช้รถและถนนในช่วงเมษายน 2561 โดยเฉพาะขอให้ทุกหน่วยงานที่เกี่ยวข้องรณรงค์เกี่ยวกับการใช้รถใช้ถนน รวมถึงให้มีการจัดทํารายงานสถิติเกี่ยวกับการใช้รถใช้ถนน และอุบัติเหตุที่เกิดขึ้นในประเทศรายไตรมาสนอกจากรายงานตัวเลขในช่วงเทศกาลสําคัญ เพื่อจะได้ทราบถึงข้อมูลและจํานวนตัวเลขดังกล่าวทั้งปี เพื่อสร้างการรับรู้ให้กับประชาชนได้คํานึงถึงวินัยจราจรและเคารพกฎหมายเพื่อให้สามารถใช้รถใช้ถนนอย่างปลอดภัย โดยมอบหมายให้กระทรวงมหาดไทยและหน่วยงานความมั่นคงดูแลกวดขันเรื่องวินัยจราจร และดูแลอํานวยความสะดวกในการเดินทางให้กับประชาชนในช่วงเทศกาลสงกรานต์ด้วย
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรีชี้แจงขั้นตอนการขึ้นครองราชย์ตามกฎมณเฑียรบาล
วันอังคารที่ 1 พฤศจิกายน 2559
รองนายกรัฐมนตรีชี้แจงขั้นตอนการขึ้นครองราชย์ตามกฎมณเฑียรบาล
รองนายกรัฐมนตรีชี้แจงขั้นตอนการขึ้นครองราชย์ตามกฎมณเฑียรบาล
วันนี้ (14 ตุลาคม 2559) เวลา 22.30 น. นายวิษณุ เครืองาม รองนายกรัฐมนตรี ชี้แจงผ่านโทรทัศน์รวมการเฉพาะกิจกรณีสืบราชสันตติวงศ์ สรุปใจความสําคัญว่า เมื่อสิ้นรัชกาล หรือราชบัลลังก์ว่างลง สิ่งที่ต้องทําตามมามีอยู่ 2 เรื่อง คือ เรื่องการเตรียมการเกี่ยวกับพระบรมศพ และการสืบราชสันตติวงศ์ หรือการสืบราชสมบัติ ซึ่งการสืบราชสันตติวงศ์หรือการสืบราชสมบัติ จะเป็นไปตามกฎหมาย 2 ฉบับเป็นหลัก คือกฎหมายรัฐธรรมนูญ และกฎมณเฑียรบาลว่าด้วยการสืบราชสันตติวงศ์ซึ่งตราขึ้นตั้งแต่สมัยรัชกาลที่ 6 แต่ถูกนํามาใช้เป็นส่วนของรัฐธรรมนูญเรื่อยมาตั้งแต่มีการเปลี่ยนแปลงการปกครองจนถึงทุกวันนี้ ส่วนกฎเกณฑ์เกี่ยวกับการสืบราชสมบัติที่จะใช้ต่อไปนี้ เป็นกฎเกณฑ์เดียวกับที่ปรากฏในรัฐธรรมนูญตั้งแต่ปี 2534 เมื่อนําเอากฎเกณฑ์ที่ปรากฏ ในรัฐธรรมนูญไปเทียบกับกฎมณเฑียรบาลจะปรากฏรายละเอียดดังนี้
เมื่อราชบัลลังก์ว่างลง สิ่งที่ต้องดูว่าได้เคยสถาปนาพระรัชทายาทไว้หรือไม่ ถ้าไม่เคยมีการแต่งตั้งพระรัชทายาทไว้ก่อน จะมีพิธีปฏิบัติอีกรูปแบบหนึ่ง แต่ได้ทรงพระกรุณาโปรดเกล้าโปรดกระหม่อมสถาปนาพระรัชทายาท ไว้แล้ว ตั้งแต่วันที่ 28 ธันวาคม 2515 และรัฐธรรมนูญได้กําหนดไว้แล้วว่าเมื่อมีการสถาปนาพระรัชทายาทไว้แล้ว หากราชบัลลังก์ว่างลงให้คณะรัฐมนตรีแจ้งไปยังประธานรัฐสภาว่าได้มีการสถาปนาพระรัชทายาทไว้แล้วหรือไม่ เมื่อประธานรัฐสภาได้รับแจ้งจากคณะรัฐมนตรี ประธานรัฐสภาต้องเรียกประชุมรัฐสภา เพื่อที่จะแจ้งให้ทราบว่าได้มีการสถาปนาพระรัฐทายาทไว้แล้วหรือไม่ และปัจจุบันคนที่ทําหน้าที่คือสภานิติบัญญัติแห่งชาติ เมื่อมีมติรับทราบแล้ว ประธานสภานิติบัญญัติแห่งชาติขอประทานอัญเชิญให้พระรัชทายาทขึ้นเป็นพระมหากษัตริย์ หลังจากนั้นจะมีออกประกาศให้ประชาชนได้ทราบว่าประเทศไทยได้มีพระมหากษัตริย์พระองค์ใหม่แล้ว โดยจะใช้คําว่าสมเด็จพระเจ้าอยู่หัว แต่ยังไม่ใช้คําว่าพระบาทสมเด็จพระเจ้าอยู่หัวจนกว่าจะมีพระราชพิธีบรมราชาภิเษก
รองนายกรัฐมนตรีกล่าวต่อไปว่า กระบวนการดําเนินการอัญเชิญให้พระรัชทายาทขึ้นเป็นพระมหากษัตริย์ไม่มีกรอบระยะเวลากําหนด ทั้งนี้ นายกรัฐมนตรีได้มีโอกาสเข้าเฝ้าฯ พระบรมโอรสาธิราช ฯ สยามมกุฎราชกุมาร เมื่อคืนวันที่ 13 ตุลาคมที่ผ่านมา นายกรัฐมนตรีได้แจ้งว่าสมเด็จพระบรมโอรสาธิราชฯ สยามมกุฎราชกุมาร มีพระราชปรารภว่า ขอทําใจร่วมกับประชาชนคนไทยทั้งประเทศก่อน กิจบ้านการเมืองอะไรที่สามารถรอได้ขอให้รอไปก่อน วันนี้ขอให้เรื่องพระบรมศพให้ลุล่วงไประดับหนึ่งก่อน และเมื่อเวลาอันเหมาะสมกับบรรยากาศ ความรู้สึกของประชาชนจึงดําเนินการต่อ ซึ่งรัฐบาลได้รับเรื่องดังกล่าวสนองใส่เกล้าใส่กระหม่อม จึงเป็นเหตุหนึ่งที่ทําให้รัฐบาลยังไม่เสนอเรื่องการแต่งตั้งพระรัชทายาทไปยังสภานิติบัญญัติแห่งชาติ จึงยังไม่มีการขอประทานอัญเชิญให้พระรัชทายาทขึ้นครองราชบัลลังก์เป็นพระมหากษัตริย์พระองค์ใหม่ แต่เมื่อถึงเวลาอันสมควร รัฐบาลพร้อมดําเนินการต่อไป โดยไม่มีข้อลังเล สงสัย อย่างไร ว่าจะมีการปฏิบัติเป็นอย่างอื่นใด ๆ ทั้งสิ้น
--------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อนุทิน เชื่อพลัง อสม. เป็นกำลังสำคัญติดตามคนกรุงที่กลับบ้าน [กระทรวงสาธารณสุข]
วันพุธที่ 25 มีนาคม 2563
อนุทิน เชื่อพลัง อสม. เป็นกําลังสําคัญติดตามคนกรุงที่กลับบ้าน [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข เชื่อมั่นพลัง อสม. ช่วยติดตาม ให้คําแนะนํา เฝ้าระวังผู้เดินทางจากกรุงเทพมหานครกลับภูมิลําเนา กลุ่มเสี่ยงสนามมวย ผู้เดินทางจากต่างประเทศ ขอชุมชนช่วยกันสื่อสาร สอดส่อง ป้องกันโรคโควิด-19
รองนายกรัฐมนตรีและรัฐมนตรีว่าการกระทรวงสาธารณสุข เชื่อมั่นพลัง อสม. ช่วยติดตาม ให้คําแนะนํา เฝ้าระวังผู้เดินทางจากกรุงเทพมหานครกลับภูมิลําเนา กลุ่มเสี่ยงสนามมวย ผู้เดินทางจากต่างประเทศ ขอชุมชนช่วยกันสื่อสาร สอดส่อง ป้องกันโรคโควิด-19
วันนี้ (25 มีนาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และคณะ รับมอบหน้ากากผ้าจากนายเกียรติศักดิ์ สิงห์สัจจเทศ กรรมการผู้จัดการ บริษัทยัสปาล แอนด์ ซัน จํากัด จํานวน 200,000 ชิ้น เพื่อมอบให้กรมอนามัยแจกจ่ายแก่ประชาชน
นายอนุทินกล่าวว่า ในวันนี้ บริษัท ยัสปาลฯ ได้มีจิตกุศล นําหน้ากากผ้าที่ผลิตเองมามอบให้กระทรวงสาธารณสุข นําไปมอบให้กับพี่น้องประชาชน นับเป็นโชคดีของไทยที่มีผู้ประกอบการ ผู้มีจิตศรัทธา จากทุกภูมิภาค ทุกเชื้อชาติ มีความห่วงเป็นใยประชาชน และให้ความช่วยเหลือในทุกๆ ด้านที่สามารถช่วยได้ในยามที่ประเทศไทยเกิดวิกฤตโรคระบาด เป็นพลังที่ทําให้การต่อสู้กับโรคโควิด-19 ประเทศไทยจะต้องชนะ และตอนนี้เรามีความพร้อมทั้งยา เวชภัณฑ์ อุปกรณ์ต่างๆ ซึ่งกระทรวงสาธารณสุขรับผิดชอบดูแลสต็อก รวมทั้งเตียง/หอผู้ป่วย มีการประสานงานกับโรงพยาบาลและคณะแพทยศาสตร์ทุกแห่ง
นายอนุทินกล่าวต่อว่า สําหรับการติดตาม เฝ้าระวังในชุมชน กระทรวงสาธารณสุข มีอาสาสมัครสาธารณสุขประจําหมู่บ้านจํานวนกว่า 1 ล้านคน เป็นทีมอาสาทํางานร่วมกับกํานัน ผู้ใหญ่บ้าน ผู้นําชุมชน เจ้าหน้าที่สาธารณสุข ค้นหา คัดกรอง และทําบัญชีรายชื่อกลุ่มเสี่ยง ทั้ง 3 กลุ่ม คือ ผู้เดินทางจากกรุงเทพมหานครกลับภูมิลําเนา กลุ่มเสี่ยงสนามมวย และผู้เดินทางจากต่างประเทศ เยี่ยมติดตามให้ครบ 14 วัน หากพบผู้มีไข้ ไอ เจ็บคอ หอบเหนื่อย ประสานส่งต่อเจ้าหน้าที่สาธารณสุข รวมทั้งให้คําแนะนําผู้ที่อาศัยร่วมบ้าน ขณะนี้ได้เยี่ยมบ้านแล้วกว่า 5 ล้านหลังคาเรือน และขอให้ชุมชนช่วยกันสื่อสาร สอดส่อง ให้ทุกคนร่วมกันการรักษาระยะห่างทางสังคม (Social Distancing) งดกิจกรรมรวมกลุ่ม การสังสรรค์ ซึ่งเป็นสิ่งที่ดีที่สุดในการป้องกันการติดเชื้อโควิด-19
รัฐบาลไทย-ข่าวทำเนียบรัฐบาล-กต. ประสานงานการบริจาคและการจัดส่ง shelter คัดกรองผู้ป่วยจากบริษัท IKEA Southeast Asia &amp; Mexico (IKEA) ให้กับกรมราชทัณฑ์และกระทรวงสาธารณสุขนำไปใช้ในพื้นที่จำเป็นและขาดแคลน [กระทรวงการต่างประเทศ]
วันศุกร์ที่ 22 พฤษภาคม 2563
กต. ประสานงานการบริจาคและการจัดส่ง shelter คัดกรองผู้ป่วยจากบริษัท IKEA Southeast Asia & Mexico (IKEA) ให้กับกรมราชทัณฑ์และกระทรวงสาธารณสุขนําไปใช้ในพื้นที่จําเป็นและขาดแคลน [กระทรวงการต่างประเทศ]
กระทรวงการต่างประเทศประสานงานการบริจาคและการจัดส่ง shelter คัดกรองผู้ป่วยจากบริษัท IKEA Southeast Asia & Mexico (IKEA) ให้กับกรมราชทัณฑ์และกระทรวงสาธารณสุขนําไปใช้ในพื้นที่จําเป็นและขาดแคลน
เมื่อวันที่ 18 พฤษภาคม 2563 บริษัท IKEA Southeast Asia & Mexico (IKEA) ได้นํา shelter คัดกรองผู้ป่วยนําเข้าจากประเทศโปแลนด์ มาบริจาคให้แก่ประเทศไทยจํานวนทั้งสิ้น 50 หลัง โดยการประสานงานผ่านกรมเศรษฐกิจระหว่างประเทศ กระทรวงการต่างประเทศ เพื่อไปรษณีย์ไทยนําส่งให้กรมราชทัณฑ์และกระทรวงสาธารณสุขกระจายไปไว้ตามเรือนจําและโรงพยาบาลต่าง ๆ ในพื้นที่ที่จําเป็นและขาดแคลน ใน 26 จังหวัดทั่วประเทศ ซึ่งเมื่อวันที่ 19 พฤษภาคม 2563 IKEA ได้ส่งทีมอาสาสมัครเข้าร่วมติดตั้ง shelter คัดกรองผู้ป่วย จํานวน 2 หลังที่โรงพยาบาลราชวิถีแล้ว
กระทรวงการต่างประเทศขอขอบคุณ IKEA กรมราชทัณฑ์ กระทรวงสาธารณสุข สถาบันเพื่อการยุติธรรมแห่งประเทศไทย (TIJ) มูลนิธิแม่ฟ้าหลวง และไปรษณีย์ไทย สําหรับความร่วมมือและการประสานงานในส่วนที่เกี่ยวข้องมา ณ ที่นี้
รัฐบาลไทย-ข่าวทำเนียบรัฐบาล-อุปทูตสหรัฐฯ เข้าเยี่ยมคารวะและอำลา รอง นรม. พล.อ.ประวิตรฯ
วันพฤหัสบดีที่ 29 สิงหาคม 2562
อุปทูตสหรัฐฯ เข้าเยี่ยมคารวะและอําลา รอง นรม. พล.อ.ประวิตรฯ
เมื่อ 28 ส.ค. 62 : 1500 พล.อ.ประวิตร วงษ์สุวรรณ รอง นรม. ได้ให้การต้อนรับ นาย Peter Haymond อุปทูตสหรัฐอเมริกาประจําประเทศไทย ณ ศาลาว่าการกลาโหม เพื่ออําลาในโอกาสครบวาระการประจําการ
เมื่อ 28 ส.ค. 62 : 1500 พล.อ.ประวิตร วงษ์สุวรรณ รอง นรม. ได้ให้การต้อนรับ นาย Peter Haymond อุปทูตสหรัฐอเมริกาประจําประเทศไทย ณ ศาลาว่าการกลาโหม เพื่ออําลาในโอกาสครบวาระการประจําการ
ทั้งสองฝ่ายได้แสดงความยินดีร่วมกัน ที่ปัจจุบันความสัมพันธ์ทวิภาคี ไทย - สหรัฐฯ มีพัฒนาการที่เป็นพลวัตต่อเนื่อง ทั้งด้านการทหาร ด้านเศรษฐกิจและการค้าการลงทุน ด้านสังคม ด้านกฎหมายและการสาธารณสุข เป็นต้น และได้หารือร่วมกันถึงการสนับสนุนและเพิ่มพูนความร่วมมือกันในเรื่องต่างๆทั้ง การต่อต้านการค้ามนุษย์ การแก้ปัญหาข่าวปลอม ( Fake News) ความมั่นคงทางไซเบอร์ รวมทั้งความร่วมมือในอนุภูมิภาค และการเสริมสร้างความเข้มแข็งของอาเซียน
โดย พล.อ.ประวิตร ได้กล่าวขอบคุณ นาย Haymond ที่มีส่วนสําคัญ ในการสนับสนุนผลักดันความสําเร็จดังกล่าวตลอดระยะเวลาประจําการ และขอบคุณสหรัฐฯ ที่เข้าใจสถานการณ์และการทําหน้าที่ของรัฐบาลที่ผ่านมา พร้อมทั้งยินดีที่สหรัฐฯ มีปฏิสัมพันธ์อย่างสร้างสรรค์กับอาเซียนและภูมิภาคอย่างต่อเนื่อง โดยกล่าวยืนยันถึงความพร้อมของไทยในการทํางานร่วมกับสหรัฐฯอย่างใกล้ชิด และสนับสนุนการดําเนินบทบาทที่สร้างสรรค์ของสหรัฐฯในภูมิภาค
นาย Peter Haymond ได้กล่าวชื่นชมยินดีกับความสําเร็จและความมุ่งมั่นของรัฐบาลในการแก้ปัญหาการค้ามนุษย์ที่ผ่านมา โดยเฉพาะบทบาทนําของ พล.อ.ประวิตรฯ ในการทุ่มเททําหน้าที่ขับเคลื่อนแก้ปัญหาอย่างเข้มแข็ง โดยสหรัฐฯพร้อมสนับสนุนและทํางานร่วมกับไทยต่ออย่างใกล้ชิดในทุกเรื่อง ในฐานะไทยเป็นหุ้นส่วนยุทธศาสตร์ที่เข้มแข็งของสหรัฐฯในภูมิภาค พร้อมทั้งชื่นชมถึงความสงบเรียบร้อยของบ้านเมือง ตลอด 5 ปีที่ผ่านมาโดยไม่ใช้ความรุนแรง และปรารถนาที่จะเห็นการแสดงความคิดเห็นที่แตกต่างกันในวิถีประชาธิปไตยภายในระบบรัฐสภา
รัฐบาลไทย-ข่าวทำเนียบรัฐบาล-​ผู้แทนองค์การอนามัยโลกประจำประเทศไทย เข้าเยี่ยมคารวะรองนายกรัฐมนตรี
วันพฤหัสบดีที่ 2 มกราคม 2563
​ผู้แทนองค์การอนามัยโลกประจําประเทศไทย เข้าเยี่ยมคารวะรองนายกรัฐมนตรี
​ผู้แทนองค์การอนามัยโลกประจําประเทศไทย เข้าเยี่ยมคารวะรองนายกรัฐมนตรี
วันนี้ (2 มกราคม 2563) เวลา 14.00 น. Dr. Daniel Kertesz ผู้แทนองค์การอนามัยโลกประจําประเทศไทย เข้าเยี่ยมคารวะนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ณ ห้องประชุม 302 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวยินดีที่ได้พบผู้แทนองค์การอนามัยโลกประจําประเทศไทยและคณะในวันนี้ โดยรองนายกรัฐมนตรีกล่าวยืนยันว่า รัฐบาล ภายใต้การนําของนายกรัฐมนตรี ให้ความสําคัญในการป้องกันและลดอุบัติเหตุทางถนน ซึ่งถือเป็นปัญหาที่นํามาซึ่งความสูญเสียชีวิตและทรัพย์สินอย่างประเมินค่าไม่ได้
ด้านผู้แทนองค์การอนามัยโลกประจําประเทศไทยกล่าวกล่าวขอบคุณที่ให้เข้าพบในวันนี้ โดยยินดีที่ทราบว่า สถิติการเกิดอุบัติเหตุในช่วงปีใหม่ลดลงกว่า 17 % หากเทียบกับในช่วงเดียวกันของปีก่อน โดยกล่าวว่าการติดตั้ง ABS ถือเป็น 1 ในมาตรการที่ได้ผลต่อการลดอุบัติเหตุอย่างหนึ่งที่สําคัญ และเชื่อมั่นว่า ภายใต้การนําของรองนายกรัฐมนตรี ไทยจะสามารถดําเนินการแก้ปัญหาอุบัติเหตุทางถนนได้เป็นรูปธรรมโดยเร็ว ในโอกาสนี้ผู้แทน WHO ยังได้กล่าวเชิญตัวแทนระดับสูงของไทยไปเข้าร่วมประชุมระหว่างประเทศด้านความปลอดภัยทางถนน ในช่วงเดือนกุมภาพันธ์ 2563 ที่จะถึงนี้ด้วย
ทั้งสองฝ่ายยินดีที่ ไทยกับองค์การอนามัยโลกมีความร่วมมือที่สร้างสรรค์และใกล้ชิด และพร้อมกระชับความสัมพันธ์ด้านสาธารณสุขอย่างแน่นแฟ้นและเป็นรูปธรรมต่อไปในอนาคต
*******************************
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม มอบนโยบาย ให้แก่ผู้บริหารกรมบังคับคดี เนื่องในวันสถาปนาฯ ครบรอบ ๔๔ ปี
วันศุกร์ที่ 23 พฤศจิกายน 2561
รองนายกรัฐมนตรีและรัฐมนตรีว่าการกระทรวงยุติธรรม มอบนโยบาย ให้แก่ผู้บริหารกรมบังคับคดี เนื่องในวันสถาปนาฯ ครบรอบ ๔๔ ปี
รองนายกรัฐมนตรีและรัฐมนตรีว่าการกระทรวงยุติธรรม มอบนโยบาย ให้แก่ผู้บริหารกรมบังคับคดี เนื่องในวันสถาปนาฯ ครบรอบ ๔๔ ปี
ในวันศุกร์ที่ ๒๓ พฤศจิกายน ๒๕๖๑ เวลา ๑๐.๐๐ น. ณ ห้องประชุมชั้น ๙ อาคารกรมบังคับคดี เขตบางขุนนนท์ กรุงเทพฯ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยนายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม พลอากาศโท นวรัตน์ มังคลา เลขานุการรัฐมนตรีว่าการกระทรวงยุติธรรม และผู้บริหารหน่วยงานในสังกัดกระทรวงยุติธรรม เข้าร่วมงานวันสถาปนากรมบังคับคดี ครบรอบ ๔๔ ปี โดยมีนางสาวรื่นวดี สุวรรณมงคล อธิบดีกรมบังคับคดี ข้าราชการ และเจ้าหน้าที่กรมบังคับคดี ให้การต้อนรับ
ภายในงานมีพิธีเจริญพระพุทธมนต์และถวายภัตตาหารเพลแด่พระสงฆ์ จํานวน ๙ รูป พร้อมทั้งมอบทุนการศึกษาแก่โรงเรียนที่ได้รับการสนับสนุนในโครงการโรงเรียนยุติธรรมอุปถัมภ์ จํานวน ๔ โรงเรียน ได้แก่ โรงเรียนสุวรรณาราม โรงเรียนวัดบางขุนนนท์ โรงเรียนวัดเจ้าอาม และโรงเรียนวัดตลิ่งชัน รวมทั้งมอบของที่ระลึกแก่ข้าราชการดีเด่นของกรมบังคับคดี ประจําปี ๒๕๖๑ จํานวน ๒ ท่าน
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม ได้มอบนโยบายให้แก่ผู้บริหารของกรมบังคับคดีจากส่วนกลางและสํานักงานส่วนภูมิภาค รวมทั้งสิ้น ๑๑๗ แห่ง โดยมีใจความสําคัญตอนหนึ่งว่า "ผลงานที่ผ่านมาของกรมบังคับคดีเป็นที่ยอมรับและสามารถสร้างความเชื่อมั่นได้เป็นอย่างดีมาโดยตลอด แม้ว่างานของกรมฯ จะเป็นงานที่มีความท้าทายและอาจมีผลกระทบต่อหลายฝ่าย อย่างไรก็ตาม ขอให้ผู้ปฏิบัติงานทุกท่านยึดหลักธรรมาภิบาล ใช้หลักการและเหตุผลเป็นสําคัญ เพื่อให้มีกรอบการดําเนินงานที่ชัดเจน และขอให้ช่วยกันพัฒนาการให้บริการของกรมบังคับคดีในรูปแบบดิจิทัลซึ่งดําเนินการอยู่แล้ว ตามนโยบายของรัฐบาล ๔.๐ ให้ดียิ่งขึ้นไป นอกจากนี้ ให้เชื่อมโยงการดําเนินงานในภาพรวมของกระทรวงยุติธรรมเพื่อใช้ประโยชน์จากการรวบรวมข้อมูล Big Data และมุ่งมั่นให้บริการตามหลักการบริหารงานของกระทรวงยุติธรรม "อํานวยความยุติธรรม ลดความเหลื่อมล้ํา ขจัดความทุกข์ยาก สร้างประชาสามัคคี ส่งเสริมคนดีสู่สังคม" สุดท้ายนี้ ขอให้กําลังใจแก่ทุกท่าน ขอให้มุ่งมั่นตั้งใจทํางาน เน้นความโปร่งใส และเป็นธรรม บังคับใช้กฎหมาย กฎระเบียบ ข้อบังคับอย่างเท่าเทียมกันเพื่อสร้างความเป็นธรรมและความสงบสุขในสังคมต่อไป"
รัฐบาลไทย-ข่าวทำเนียบรัฐบาล-มาตรการผ่อนคลายเฟสที่ 5 ในกิจการประเภท ผับ-บาร์-คาราโอเกะ มีข้อกำหนดใดบ้าง ??
วันพฤหัสบดีที่ 25 มิถุนายน 2563
มาตรการผ่อนคลายเฟสที่ 5 ในกิจการประเภท ผับ-บาร์-คาราโอเกะ มีข้อกําหนดใดบ้าง ??
มาตรการผ่อนคลายเฟสที่ 5 ใน ผับ-บาร์-คาราโอเกะ มีข้อกําหนดใดบ้าง ??
Q :มาตรการผ่อนคลายเฟสที่5ในกิจการประเภท ผับ-บาร์-คาราโอเกะ มีข้อกําหนดใดบ้าง??
A :ข้อกําหนดสําหรับร้านค้าและผู้ประกอบการ ประกอบด้วย
-จัดให้มีการระบายอากาศที่ดี
-ติดตั้งกล้องวงจรปิดครอบคลุมพื้นที่ร้าน
-ใช้เมนูกระดาษแบบครั้งเดียวทิ้ง
-เสิร์ฟเครื่องดื่มเป็นแก้ว แทนขวดหรือเหยือกเพื่อลดการสัมผัส
-ควบคุมจํานวนผู้ใช้บริการ
-จัดอุปกรณ์รับประทานอาหารและเครื่องดื่มเฉพาะคน
-วัดอุณหภูมิ มีเจลแอลกอฮอล์ล้างมือ
-ทําความสะอาดสุขาทุก30-60นาที
-จัดระบบเข้าคิวทางเข้า
-เว้นระยะโต๊ะ2เมตร หรือทําฉากกั้น
-ทําความสะอาดพื้นที่บริการ อย่างน้อยวันละ1ครั้ง
-เว้นระยะเก้าอี้1เมตร
-จัดพื้นที่สูบบุหรี่ให้มีการเว้นระยะห่าง
-ให้มีฉากกั้นระหว่างเวทีกับผู้ใช้บริการ
รัฐบาลไทย-ข่าวทำเนียบรัฐบาล-ไทยและออสเตรเลียจับมือเดินหน้าความสัมพันธ์ทั้งในกรอบอาเซียนและทวิภาคี
วันเสาร์ที่ 17 มีนาคม 2561
ไทยและออสเตรเลียจับมือเดินหน้าความสัมพันธ์ทั้งในกรอบอาเซียนและทวิภาคี
ไทยและออสเตรเลียจับมือเดินหน้าความสัมพันธ์ทั้งในกรอบอาเซียนและทวิภาคี
วันนี้ (17 มี.ค. 2561) เวลา 13.00 น. พลเอกประยุทธ์ จันทร์โอชา นายกรัฐมนตรี พบหารือกับนายมัลคอล์ม เทิร์นบูลล์ (The Honourable Malcolm Turnbull) นายกรัฐมนตรีเครือรัฐออสเตรเลีย ณ ศูนย์การประชุม นานาชาตินครซิดนีย์ ก่อนเริ่มต้นการประชุมสุดยอดอาเซียน – ออสเตรเลีย สมัยพิเศษ 2018 อย่างเป็นทางการ
การพบหารือในครั้งนี้ถือเป็นการพบหารืออย่างเป็นทางการครั้งแรกระหว่างนายกรัฐมนตรีกับนายมัลคอล์ม เทิร์นบูลล์ นายกรัฐมนตรีเครือรัฐออสเตรเลีย หลังจากที่ว่างเว้นการหารืออย่างเป็นทางการมากว่า 5 ปี
นายกรัฐมนตรีกล่าวชื่นชมออสเตรเลียที่ริเริ่มในการจัดการประชุมสุดยอดอาเซียน – ออสเตรเลียในครั้งนี้ แสดงให้เห็นว่าออสเตรเลียให้ความสําคัญและมุ่งมั่นส่งเสริมความสัมพันธ์กับอาเซียน
นอกจากนี้ ผู้นําทั้งสองเห็นว่าควรใช้โอกาสนี้ในการเปิดโฉมใหม่ของหุ้นส่วนทางยุทธศาสตร์อาเซียน-ออสเตรเลีย เพื่อยกระดับความสัมพันธ์ทางเศรษฐกิจระหว่างกันและช่วยขับเคลื่อนนวัตกรรม และการเจริญเติบโตที่ยั่งยืน ในภูมิภาคอินโด-แปซิฟิก ซึ่งไทยพร้อมที่จะผลักดันความร่วมมือให้เป็นรูปธรรมมากขึ้น ในฐานะที่ไทยจะเป็น ประธานอาเซียนในปีหน้า นอกจากนี้ไทยยังเห็นควรให้เพิ่มความร่วมมือด้านความมั่นคงและการทหารที่มีอยู่แล้ว ให้มากยิ่งขึ้น
สําหรับความสัมพันธ์ทวิภาคีไทย-ออสเตรเลียนั้น มีพัฒนาการที่ดีมาโดยตลอด โดยความสัมพันธ์จะครบรอบ 70 ปี ในปี พ.ศ. 2565 ซึ่งเป็นปีที่ไทยจะดํารงตําแหน่งประธานเอเปค โดยพร้อมส่งเสริมความร่วมมือไทย-ออสเตรเลีย ในด้านที่ทั้งสองมีประโยชน์ร่วมกัน พร้อมยังได้กล่าวเชิญชวนนักลงทุนให้เข้ามาลงทุนใน EEC โดยพร้อมดูแล และอํานวยความสะดวก รวมทั้งขอให้ออสเตรเลียช่วยดูแลชุมชนและนักศึกษาไทยในออสเตรเลียด้วย
ทั้งนี้นายกรัฐมนตรียังได้กล่าวเชิญนายกรัฐมนตรีเครือรัฐออสเตรเลียเยือนไทยอย่างเป็นทางการ ในโอกาสที่ เหมาะสม หลังจากที่ได้เคยเยือนไทยอย่างเป็นทางการมานานกว่า 20 ปีแล้ว
ด้านนายกรัฐมนตรีเครือรัฐออสเตรเลียกล่าวว่าการเข้าร่วมประชุมครั้งนี้ของนายกรัฐมนตรีถือเป็นโอกาสที่ดีที่จะทํางานร่วมกัน โดยออสเตรเลียพร้อมเข้ามามีส่วนร่วมอย่างแข็งขันกับภูมิภาคอาเซียน ซึ่งออสเตรเลียสนับสนุนความเป็นแกนกลางของอาเซียนในโครงสร้างสถาปัตยกรรมภูมิภาค
ทั้งนี้ออสเตรเลียยังเห็นพ้องผลักดันความร่วมมือทวิภาคและพหุภาคีให้เป็นรูปธรรมมากขึ้น โดยเห็นควรที่จะ ร่วมมือกันในการพัฒนาแนวคิดอินโด-แปซิฟิก บนพื้นฐานของผลประโยชน์ร่วมกัน การเคารพซึ่งกันและกัน และความเป็นศูนย์กลางของอาเซียน
นอกจากนี้ ออสเตรเลียยังได้กล่าวขอบคุณไทยที่ให้การสนับสนุนร่างถ้อยคําในปฏิญญาซิดนีย์และ บันทึกความเข้าใจว่าด้วยความร่วมมือด้านการต่อต้านการก่อการร้ายสากลระหว่างอาเซียนกับออสเตรเลีย รวมทั้งเห็นพ้องที่จะกระชับความร่วมมือด้านความมั่นคงระหว่างกันผ่านช่องทางความร่วมมือที่มีอยู่แล้ว ให้แน่นแฟ้นมากยิ่งขึ้น
*******************************
รัฐบาลไทย-ข่าวทำเนียบรัฐบาล-ครม. รับทราบการปรับขึ้นค่าจ้างขั้นต่ำทั่วประเทศ
วันจันทร์ที่ 16 ธันวาคม 2562
ครม. รับทราบการปรับขึ้นค่าจ้างขั้นต่ําทั่วประเทศ
วันจันทร์ที่ 16 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. รับทราบการปรับขึ้นค่าจ้างขั้นต่ํารายวันในพื้นที่ 77 จังหวัดทั่วประเทศ ตามประกาศคณะกรรมการค่าจ้าง เพื่อช่วยเหลือค่าครองชีพของประชาชนให้สอดคล้องกับภาวะเศรษฐกิจ รวมถึงเพิ่มขีดความสามารถในการแข่งขันของประเทศ โดยปรับค่าแรงขั้นต่ําขึ้น 5 - 6 บาท ทําให้ประเทศไทยมีอัตราค่าจ้างต่ําสุดอยู่ที่ 313 บาท/วันและสูงสุด 336 บาท/วัน สําหรับจังหวัดที่ปรับขึ้น 6 บาท มี 9 จังหวัด คือ กรุงเทพฯ สมุทรปราการ สมุทรสาครนนทบุรี นครปฐม ปทุมธานี ภูเก็ต ชลบุรี ปราจีนบุรี และอีก 68 จังหวัดที่เหลือปรับขึ้น 5 บาท/วัน โดยจะมีผลบังคับใช้ตั้งแต่วันที่ 1 ม.ค. 63 เป็นต้นไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี